|  |  |  |
| --- | --- | --- |
|  | טקסט לתרגום |  |
| **הוספת כותרת** | **מענים ממוקדים לקהילת מבקשי מקלט ומהגרי עבודה** |  |
| **תת כותרת** | **פרויקט העוסק במתן מענים ממוקדים לילדים בעלי צרכים מיוחדים והוריהם, מתוך קהילת מבקשי המקלט ומהגרי העבודה בתל אביב-יפו.** |  |
| **תיאור הפרויקט** | במסגרת הפרויקטים העירוניים הייעודיים לקהילת מבקשי המקלט בתל אביב-יפו, זיהינו קבוצות בקהילה שיכולות להרוויח משירותים טיפוליים נוספים בתחום הגיל הרך: הורים ומשפחות לילדים עם צרכים מיוחדים, אימהות צעירות וילדיהן, הורים וילדים על הספקטרום האוטיסטי, ילדים להורים שנעדרים שעות מרובות מהבית וחווים חסך בקשר הורה-ילד ועוד. הבנו שלמרות שהסוגיות המעסיקות את המשפחות הללו עשויות להיות זהות לקהילות אחרות בעיר, המאפיינים הייחודיים של קהילת מבקשי המקלט, ובראשם הבדלי התרבויות והשפה, מונעים מהם לקבל מגוון שירותים עירוניים ומענים מתאימים לצרכיהם. |  |
| בעבודה משותפת של אורבן95 עם מסיל"ה (פרויקט עירוני המסייע לקהילת מבקשי המקלט ומהגרי עבודה), פותחו מספר תכניות לשיפור ההזדמנויות השוות לפעוטות ולמטפליהם ממשפחות קהילת מבקשי המקלט ומהגרי העבודה: |  |
| **הקמת משחקייה טיפולית** המשמשת גם להרצאות, קבוצות למידה, מפגשי הורים הנדרשים לפיקוח על המפגש עם ילדיהם, טיפולים דיאדיים, טיפולי פיזיותרפיה וקלינאות תקשורת. במסגרת המשחקייה, מתקיימות פגישות של קבוצות טיפוליות של ילדים, הורים ודיאדות, ביניהן: קבוצת ילדים עם עיכוב התפתחותי שהתמקדה במיומנויות משחק, קבוצה בה השתתפו אימהות ובנותיהן, אחיות לילדים עם אוטיזם, שעסקה בקשר עם הילד הלא-מאובחן במשפחה והתמקדה בהתפתחות משחק אצל ילדים, קבוצת אימהות צעירות בהורות ראשונה, קבוצות הדרכה להורים ועוד. הקבוצות מודרכות על ידי צוות מקצועי של מרפאות בעיסוק (מטפלות וסטודנטיות), עובדות סוציאליות, פסיכולוגיות ומדריכות הורים. |  |
| **שיפוץ מרחב הגינה והחצר של המשחקייה** במטרה להנעים את השהייה במרחב, ולעודד את המשפחות להאריך את משך שהותן במתחם. בכך גם לעודד ולהעשיר את האינטראקציה המשחקית של ההורים עם ילדיהם ובין הילדים עצמם. השיפוץ כלל התקנת תאורה, פינת ישיבה ואבזור במשחקי חוץ תואמי גיל. |  |
| **פיתוח סדרת סרטוני הדרכה להורים** המכילים טיפים כיצד לפתח כישורים קוגניטיביים ומיומנויות תקשורת בגיל הרך. הרעיון לפיתוח הסרטונים נבע מניסיון קודם של צוות מסיל"ה - הורי הקהילה אינם משתתפים בסדנאות סלתא ותכני דיגיטף. הבנו שעל מנת להגיע לאוכלוסייה בהיקף רחב עלינו להשתמש במתודולוגיה שונה. בהשראת "הטיפים של VROOM" (תכנית בינלאומית של קרן משפחת בזוס, המנגישה כלים להורים ולמטפלים לפיתוח מיומנויות התפתחותיות אצל ילדיהם), **יצרנו 10 סרטוני הדרכה קצרים** המתמקדים בפעולות הנתפסות כפשוטות ויומיומיות לטיפול בפעוטות. מעבר לכך שפעולות אלה עלולות להיות מורכבות כשמדובר בתינוקות ובילדים עם צרכים מיוחדים, הן מהוות הזדמנות יומיומית וקבועה לאינטראקציית הורה-ילד, ובאמצעות פעולה נכונה של ההורה יכולות להוות זמן לפיתוח מגוון מיומנויות קוגניטיביות, רגשיות ומוטוריות בצורה משחקית וחוייתית. |  |
| על מנת להנגיש את הסרטונים, צילמנו אותם בהשתתפות אם וילד מתוך קהילת מבקשי המקלט, והם תורגמו לטיגרית וערבית. יחד עם צוות השיווק הקהילתי, הסרטונים הופצו בקבוצות הפייסבוק והוואטסאפ הקהילתיות, וגרפו עשרות אלפי צפיות. |  |
| **יחידות עירוניות שותפות**: מינהל קהילה, תרבות וספורט; מסיל"ה |  |
| **אימפקט** | * **סרטוני VROOM קיבלו תגובות טובות מהקהילה**, אימהות רבות סיפרו שהן קיבלו אותם בקבוצות ווטסאפ ואף שיתפו אותם עם בני זוג וחברות אחרות. סה"כ צברו הסרטונים למעלה מ- 150,000 צפיות.
* **אימהות העידו שהתחברו לאלמנטים של משחק** שנחשפו אליהם בסרטונים ולרעיון שאפשר ללמד את הילדים באמצעות משחק. עולה שהן ראו בעצם הרעיון של משחק אמצעי חשוב לקשר עם הילד והעסקתו באופן חיובי.
* **מאות ילדים השתתפו במגוון סדרות טיפולים פרטניים וקבוצתיים** במסגרת המשחקייה הטיפולית: טיפול באומנות, ריפוי בעיסוק, קלינאות תקשורת, פיזיותרפיה, כלבנות טיפולית, קבוצות משחקייה טיפולית.
* מאות ילדים והוריהם **השתתפו בפעילויות חד פעמיות** של המשחקייה.
* **בוצעו עשרות הדרכות** הוריות בקבוצות (סדרות של 12 מפגשים) והדרכות פרטניות וטיפולים דיאדיים (הורה-ילד) פרטניים.
* **נפתחה קבוצת הדרכה שבועית לאימהות-תינוקות** הפתוחה לכניסה ויציאה של משתתפות. קבוצה המיועדת לאימהות שנמצאות עם התינוקות בבית ונותנת מענה רגשי לאימהות אחרי לידה, מקום להתייעצות ושיתוף, בדגש על התקשרות הורה-ילד.
 |  |
| **מה למדנו בדרך** | * **הרעיון והערך של שימוש במשחק ככלי לפיתוח יכולות אינו ברור מאליו** להורים מהקהילה, ונדרשת הבהרה והנגשה נוספת ומותאמת.
* **היה חסר**רצף מקשר בין הסרטונים השונים המדגיש את ההקשר הרחב יותר בתמיכה בהתפתחות פעוטות. בכך גם להפוך אותם לזכירים וקלים לשיתוף בין ההורים בקהילה.
* **הרמה התפתחותית של הפעוטות לא בהכרח תואמת גיל**, לכן חשוב לספק מגוון מענים, ולשמור על גמישות לאור מאפיינים אישיים של הילדים והוריהם.
* **יש לתת את הדעת על הדקויות הרבות של תת הקהילות, השפות והתרבויות** המשתקפים דרך האוכלוסייה המגוונת. קשה לתווך על ההבדלים בין כלל התרבויות והרגלי העבודה והתקשורת בישראל, יש להתייחס אליהם, להתאים את עצמנו ואת הפעילות.
 |  |
| **תגיות** | גמישות בהתאמה לאוכלוסיותמבקשי מקלטמשחקיותצמצום פעריםקשר הורה-ילדרווחה הורית |  |
| **קטגוריות (תל אביב):**  | תוכן ושירותים חברתיים |  |